सन्निहित सरोवर
सन्निहित सरोवर हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।
सोनिया विहार
सोनिया विहार [दिल्ली] का एक क्षेत्र है, जोकि उत्तर-पूर्वी दिल्ली में स्थित है। सोनिया विहार यमुना नदी के किनारे स्थित है। समीपवर्ती मुख्य बस स्टेंड "गुरु नानक सर" है। सोनिया विहार "करावल नगर विधानसभा क्षेत्र" में पड़ता है। सोनिया विहार "पृथ्वीराज चौहान मार्ग" पर स्थित है, यह मार्ग अंततः लोनी, गाज़ियाबाद (उत्तर प्रदेश) से जुड़ता है।